
ŠILALĖS RAJONO SAVIVALDYBĖS ANTIKORUPCIJOS KOMISIJOS POSĖDŽIO 
PROTOKOLAS
2026 m. rugsėjo 23 d. Nr. AKP-
Šilalė 

Posėdis įvyko 2026 m. rugsėjo 23 d. Šilalės rajono savivaldybės Tarybos salėje, J. Basanavičiaus g. 2-1, Šilalė.
Posėdis prasidėjo 10.00 val., pasibaigė 11.00 val. (Posėdžo metu buvo daromas garso ir vaizdo įrašas).
Posėdžio pirmininkė – Raimundė Gečienė, Šilalės rajono savivaldybės (toliau – Savivaldybės) Antikorupcijos komisijos  pirmininkė. 
Posėdžio sekretorė – Virginija Juodžentienė, Savivaldybės Antikorupcijos posėdžio sekretorė.
[bookmark: _Hlk148102753]Posėdyje dalyvavo Savivaldybės administracijos direktorius Andrius Jančauskas.  Tarybos paskirti Antikorupcijos komisijos nariai: Raimundė Gečienė (komisijos pirmininkė), Gintas Navardauskas (komisijos pirmininkės pavaduotojas) bei komisijos nariai: Algirdas Meiženis, Rolandas Toleikis.
Posėdyje nuotoliniu būdu dalyvavo – Lineta Dargienė.
Posėdžio pirmininkė V. Gečienė informavo, kad galima posėdį pradėti.
        
         DARBOTVARKĖ: 
            1. Dėl viešųjų pirkimų skaidrumo užtikrinimo Šilalės rajono savivaldybės administracijoje.
            2. Dėl prevencijai skirtų lėšų įsisavinimo ir jų panaudojimo.
     3. Dėl biudžeto svarstymo/paskirstymo 2027-2029 metams.
[bookmark: _Hlk158031813]     4. Kiti klausimai.       
     Komisijos pirmininkė Raimundė Gečienė komisijos narius supažindino su darbotvarke. Bendru sutarimu posėdžio darbotvarkei buvo pritarta.
SVARSTYTA.  
            1. Dėl viešųjų pirkimų skaidrumo užtikrinimo Šilalės rajono savivaldybės administracijoje.
[bookmark: _Hlk190267531]            Siūloma pritarti Dėl viešųjų pirkimų skaidrumo užtikrinimo Šilalės rajono savivaldybės administracijoje
            NUTARTA.
Ar skaidriai yra atliekami viešieji pirkimai Savivaldybėje. 
Komisijos pirmininkė iškėlė klausimą dėl viešai paskelbtos publikacijos laikraštyje ,,Artojas“. Todėl, prašoma, Administracijos direktorių paaiškinti, kaip vertina tokią publikaciją apie viešuosius pirkimus?
Administracijos direktorius: pirmiausiai Antikorupcijos komisijai pateikiu pasiūlymą, kad norint išsamiai atsakyti į klausimus, būtina juos pateikti prieš posėdį į kuriuos ir galėčiau atsakyti, nes viešieji pirkimai vykdomi plačiai, todėl man sunku dabar atsakyti, kokie būtent  viešieji pirkimai Jus domina, bet kokiu atveju, mes iš anksto turime žinoti klausimus, kad galėtume objektyviai visus duomenis pateikti. Kas liečia laikraštyje ,,Artojas“ pateiktą publikaciją, tai galiu atsakyti, kad aš asmeniškai šio laikraščio neskaitau, noriu pasakyti, kad visuomenės informavimo įstatymas numato, kad yra leista antrai pusei pasisakyti, šiuo atveju Administracijos komentaro nebuvo šioje publikacijoje.
Antikorupcijos pirmininkė: taip, Administracijos komentaro nėra.
Administracijos direktorius: tai aš tiesiog nežinau apie kokius viešuosius pirkimus kalbama.
Antikorupcijos pirmininkės pavaduotojas Gintas Navardauskas: galite pateikti raštu.
Administracijos direktorius: mes nekomentuojame leidinių, tai jų yra asmeninė nuomonė. Administracija turi priėmusi sprendimą nekomentuoti, o jų teisė yra reikši savo nuomonę spaudoje.
Antikorupcijos pirmininkė: mes vis tiek norime žinoti, kokios kontrolės ir prevencinės priemonės taikomos Administracijoje viešųjų pirkimų sektoriuje, siekiant išvengti interesų konflikto.
Administracijos direktorius: visi viešuosiuose pirkimuose dalyvaujantys asmenys deklaruoja viešus ir privačius interesus, deklaracijos yra pateiktos, darbuotojai, būtent viešųjų pirkimų specialistai yra baigę mokslus ir jų profesionalumu net neabejoju, tai yra tikri profesionalai, turintys ilgametę patirtį viešuosiuose pirkimuose. Apie korupcines apraiškas kiek aš dirbu nesu girdėjęs, žinoma viešoje erdvėje pasitaiko įvairių pasamprotavimų, bet konkrečių faktų šiandien dienai mes neturime. Aš kaip Administracijos direktorius labai tuo džiaugiuosi, kad Administracija dirba skaidriai, be jokių korupcinių apraiškų, žinoma to mes ir siekiame. Taip, turime kontroliuojančias institucijas, yra ir Viešųjų pirkimų tarnyba, yra Centrinė perkančioji organizacija (CPO) per juos mes vykdome kataloge esančius pirkimus ir mes mažiausiai tam įtakos turime tiems pirkimams ir džiaugiamės, nereikia į viešųjų pirkimų smulkmenas įsitraukti, mažiau klausimų kyla visuomenei. Jūs žinote, kad ir Specialiųjų tyrimų tarnyba atlieka tam tikrus vertinimus ir tikrinimus.
Antikorupcijos pirmininkė: norėčiau, kad pakomentuotumėte keletą atvejų, tai namelio nugriovimą prie tvenkinio ir kitas atvejis, tai mokyklų spintutės, vyko viešieji pirkimai, Kvėdarnos gimnazijoje ir Šilalės Dariaus ir Girėno gimnazijoje, sprendimas priimtas taryboje, bet pirkimai jau buvo įvykę anksčiau.
Administracijos direktorius: mums yra nepavaldžios švietimo įstaigos, jos atskaitingos yra Merui. Tarybos sprendimas buvo parengtas pagal mokyklų prašymus. Aš negaliu komentuoti, čia ne man pavaldžios įstaigos. Na, o kalbant apie namelį, mes jį pirkom tam, kad nugriauti, nes buvo reikalinga teritorija, taip, seniūnija iš tiesų paskubėjo nugriauti, todėl aš asmeniškai atsiprašiau ir tarybos narių, kad tokia situacija susiklostė, juk mes visi supratome, kad tas namelis yra supuvęs, kenkia ir miesto įvaizdžiui, nebetinkamas naudoti, komisija taip pat buvo įvertinusi to namelio būklę, tačiau taip gavosi, kad seniūnija paskubėjo jį nugriauti prieš tarybos sprendimą. Tai dar kartą atsiprašau už tokią susidariusią situaciją.
Antikorupcijos pirmininkė: ar matot dar kažkokių spragų viešųjų pirkimų srityje, kurias reikėtų keisti, tobulinti?
Administracijos direktorius: Administracija jau tris metus aktyviai investuoja į darbuotojų kvalifikacijos tobulinimą,  todėl galim koja kojon eiti su naujovėmis. Apskritai Administracija siekia skaitmenizuoti, esame daug suinvestavę į gyventojų prašymų skaitmenizavimą, kad tik gyventojams būtų patogiau, gyventojai prašymus gali užsipildyti iš namų. Gyventojų aptarnavimui labai daug investuojame, ieškome kelių, kaip lengviau komunikuoti su visa visuomene, supaprastinti procesus, kad gyventojai liktų patenkinti.
Antikorupcijos pirmininkė: labai pritariu Jūsų tam pasiūlymui. Tai norėčiau Jūsų, kaip Administracijos direktoriaus paklausti, ką mūsų, Antikorupcijos komisija galėtų daugiau nuveikti, pasiūlykite, gal kažko nepadarome, gal mažai dirbame. Tai mano toks pasiūlymas, kad sukurti pašto dėžutę, kurioje galėtų gyventojai įmesti savo pageidavimus, ar nusiskundimus, o gal pasiūlymus, tačiau ne identifikuodami savęs, padaryti analizę, o po to komisija apsvarstytų pasikvietus Merą.
Administracijos direktorius: žinoma, visos priemonės yra galimos, mes visada reaguojame į anoniminius pranešimus, tačiau viešojo administravimo įstatymas numato, kad būtų patikslinti tam tikri faktai, kad yra pateikta informacija, bet ji yra ne tiksli, o patikslinti neįmanoma, todėl viešojo administravimo įstatymas numato tam tikrus apribojimus tokių pranešimų tyrimui. Buvo atlikta anonimiška visuomenės apklausa dėl aptarnavimo, paslaugų teikimo, su kokiomis problemomis visuomenė susiduria Administracijoje teikiamomis paslaugomis, kur reikia mums, kaip Administracijai ,,pasitemti“, rezultatai buvo viešai paskelbti. Visumoje apklausa įvertina neblogai, buvo pateikti ir atviri klausimai, kur galėjo pateikti pastabas, mes tas pastabas turime. Todėl esame nusimatę veiksmus, kaip galėtume tobulinti mūsų teikiamas paslaugas.
Antikorupcijos komisijos pirmininkė: gal galėtumėte pasiūlyti kas galėtų sudalyvauti ,,Skaidrumo akademijoje“?
Administracijos direktorius: kas liečia skaidrumą mūsų Administracijoje, aš galiu Jus patikinti, kad 100 procentu esame skaidrūs. Mes tik darbuotojams primename, kaip tam tikrose situacijose reikėtų elgtis, kad ne kiltų dviprasmybių. Aš garantuoju, kaip įstaigos vadovas, kad įstaiga dirba skaidriai, esame ir Dovanų politiką pasirengę, nes tam tikrose situacijose darbuotojai neturi patirties ir nežino kaip elgtis, todėl galiu drąsiai teigti, kad mūsų Administracijoje darbuotojai yra profesionalūs ir tikrai nėra korupcijos apraiškų. Kas liečia ,,Skaidrumo akademiją“, tai jei bus pavesta Administracijai, tai tikrai mes deleguosime.
Antikorupcijos komisijos sekretorė: noriu patikslinti, kad Administracijos direktorius nėra įpareigotas imtis priemonių, kad dalyvautų Administracija Skaidrumo akademijoje. Mūsų komisijos tikslas yra skleisti šią žinią, kad gali dalyvauti tokiuose mokymuose. Tačiau, jei Administracija dalyvautų, deleguotų asmenį, tuomet jau atsakingas administracijos direktorius už tą deleguotą asmenį. Mes galime teikti siūlymus dalyvauti.
Antikorupcijos komisijos narys Algirdas Meiženis: turiu pastebėjimą. Darbotvarkėje turi būti turinys ir forma, šiuo atveju to nėra. Buvo iškeltas klausimas, kad spaudoje kažkas parašyta dėl viešųjų pirkimų. Pagal formą, darbotvarkėje turėjo būti numatytas klausimas, turi būti nurodyta, kas pranešėjas, kas pasisako. Kas liečia anoniminius skundus, tai įstatymas numato, jog anoniminiai skundai yra ne tiriami. Mūsų komisija negali nagrinėti neturėdama konkretaus fakto. Tai mano pastebėjimai
Antikorupcijos komisijos pirmininkė: ateityje bus atidžiau rengiama darbotvarkė. Labai džiaugiuosi, kad Administracija puikiai dirba, kad nėra skundų. Labai svarbu, kad į posėdį atėjo direktorius, nes posėdis yra įrašomas ir žmonės galės paklausyti kokia yra situacija Administracijoje. Komisija taip pat labai džiaugiasi dėl tokių puikių pasiekimų. Rekomenduoju ir toliau vykdyti viešųjų pirkimų skaidrumą, pateikti informaciją apie įvykusius pirkimus. Dėkojame Administracijos direktoriui už dalyvavimą ir pateiktą informaciją, o kitą kartą pasikviesime ir Merą. 
SVARSTYTA.
2. Antikorupcijos komisijos pirmininkė: antras darbotvarkės klausimas dėl prevencijai skirtų lėšų įsisavinimo ir jų panaudojimo.
Siūloma pritarti dėl skirtų lėšų įsisavinimo ir jų panaudojimo.prevencijai            
NUTARTA.
Antikorupcijos komisijos pirmininkė: Antikorupcijos komisijai yra skirta lėšų kiekvienais metais. Šiemet dar turime 1000 eurų, 400 eurų buvo panaudota švėtėjiškai veiklai. Pastaba komisijos nariams, kai yra organizuojamas renginys, komisijos nariai tiesiog neatvyksta. Tai labia skaudu, kai organizuoji, daug įdedi Darbo ir patys komisijos nariai lieka labia pasyvūs, tai pastaba ateičiai. Taip pat noriu paklausti dėl protmūšio, ar šiemet organizuosim, o gal komisijos nariai turi kitų pasiūlymų? Mokyklos visos įsijungia į šią organizuojamą viktoriną. Laiko liko ne daug, reikia kviesti Darbo grupę. Renginys yra planuojamas gruodžio 9 dieną, Antikorupcijos dienai paminėti, tai tapo tradicija.
          Antikorupcijos komisijos narė Lineta Dargienė: pritariu, kad reikia tęsti, puikus renginys ir jis labia reiklaingas. Tikrai pritariu.
          Antikorupcijos komisijos pirmininkės pavaduotojas: aš taip pat pritariu, kad renginys yra reikalingas.
          Antikorupcijos komisijos narys Algirdas Meiženis: taip pritariu, kad vyktų šitas renginys, kitokių pasiūlymų neturėčiau.
          Antikorupcijos komisijos pirmininkė: tai turim priimti nutarimą, reikalingas Mero potvarkis, dėl Darbo grupės sudarymo, jos pirmininkė yra vicemerė ir kviesti artimiausiu metūu Darbo grupę į posėdį. Pasitvirtinti nuostatas, jos buvo, bet reikia keisti. Kai Darbo grupė susirinks, pasitvirtinsime nuostatas.
Bendru sutarimu pritarta.
SVARSTYTA.
3. Dėl biudžeto svarstymo/paskirstymo 2027-2029 metams.
NUTARTA.
Antikorupcijos komisijos pirmininkė:prašysime, kad skirtų 2027-2029 metams po 1500 eurų. Nes bus vėl organizuojami įvairūs susitikimai švėtėjiško pobūdžio, konkursai, išvykos, pinigėliai sirti prizams, atminimo dovanėlėms ir t.t.
 Bendru sutarimu pritarta.
4. Kiti klausimai.
SVARSTYTA.
Antikorupcijos komisijos pirmininkė: dėl kitų klausimų prašome pasisakyti Antikorupcijos komisijos sekretorę Virginiją Juodžentienę.
NUTARTA. 
2026 m. balandžio 10 d. vykusiame Antikorupcijos komisijos posėdyje buvo kalbėta apie tai, kad Šilalės rajono savivaldybės administracijos korupcijos internetinėje svetainėje pasigendama informacijos. Tačiau viską pertikrinus, informacijos pakanka. Antikorupcijos komisijos pirmininkė paprašė, kad būtų dar papildomai parengta atmintinė, kuri būtų iškabinta stende, I-aukšte. Šiandien dienai yra parengta atmintinė, kuri vadinasi ,,Antikorupcinio elgesio atmintinė darbuotojams“, tačiau atmintinės pabaigoje yra aiškiai išdėstyta visa informacija asmenims, kurie nori pateikti informaciją apie antikorupcinio elgesio standarto pažeidimą, nurodytas Administracijoje atsakingo asmens vardas, pavardė, telefono numeriai, el. paštas. Taip pat yra pateikta informacija apie tai, kad galima pranešti ir Specialiųjų tyrimų tarnybai, ,,Karštoji linija“ veikia visą parą, nurodytas telefono numeris ir el. paštas. Atmintinėje akcentuojama, kad pranešėjų konfidencialumas ir anonimiškumas bus išsaugomi.
Taip pat balandžio 10 d. vykusiame Antikorupcijos komisijos posėdyje buvo kalbėta apie ,,Skaidrumo akademiją“. Reikia nuspręsti, ką mes galime deleguoti dalyvauti skaidrumo akademijoje. Fiziniai asmenys dalyvauja tik mokytojai, kitu atveju gali dalyvauti įmonės, įstaigos, organizacijos ir jos deleguoti savo žmogų. Pretenduojantis užpildo specialų klausimyno anketą oficialioje Skaidrumo akademijos svetainėje. Joje nurodomi baziniai  duomenys apie įstaigą ir sritys, kurias norima patobulinti (arba sukurti antikorupcinę sistemą nuo pradžių). Jei organizacija atitinka kriterijus, STT koordinatoriai įvertina poreikius, susisiekia ir pasirašo pasižadėjimą dalyvauti programoje. Mokytojams registracija vyksta pagal skelbiamus kvietimus naujų mokslo metų pradžioje arba renginių metu, užpildant nurodytą registracijos anketą. Žinoma tam reikia ir papildomų resursų. Tai mano nuomone reikia siųsti įstaigoms, įmonėms tą informaciją, kad dalyvautų.
Antikorupcijos komisijos narys Algirdas Meiženis: aš pritariu, tik reikia padaryti atmintinę ir visiems išsiųsti, gal bus norinčių dalyvauti.
Antikorupcijos komisijos pirmininkė: pritariu, tik reikia parengti atmintines, sudėti visą informaciją ir siūlyti mokykloms, ligoninėms, teismams, privačioms įmonėms ir t.t. Taip pat turime nuspręsti, kada organizuojame susitikimą su Darbo grupės nariais, aptarti gruodžio 9 dieną vyksiantį protmūšį. Nes laiko liko labai mažai, o klausimų reikia išnagrinėti  daug, todėl siūlyčiau spalio pirmą savaitę po pietų.
Komisijos nariai pritaria
Antikorupcijos komisijos sekretorę: planuojame pirmą spalio savaitę, po pietų. Visus papildomai informuosiu.
Bendru sutarimu pritarta.



      
Komisijos pirmininkė                                                                                                  Raimundė Gečienė


Posėdžio sekretorė                                                                                                  Virginija Juodžentienė
2

